
Татарстанда «Идел» М-7 трассасында дүрт җир өсте җәяүлеләр кичүе төзелеше тәмамланган. Болар-Нептун торак пункты (860+770 км), Екатериновка (865+700 км), Иксуар (871+170 км), Олы Солтан (876+190 км) тирәсендәге җәяүлеләр кичү урыннары.

Бу хакта бүген ТР Хөкүмәте Йортында узган утырышта «Волго-Вятскуправтодор» башлыгы Илдар Минһаҗев хәбәр итте. Видеоконференцэлемтә режимында җәяүлеләр кичүләрен Татарстан Рәисе Рөстәм Миңнехановка күрсәттеләр.

Бүген Татарстан Рәисе Рөстәм Миңнеханов ТР Арбитраж суды коллективына ТР Арбитраж суды Рәисен тәкъдим итүдә катнашты.

Исегезгә төшерәбез, Татарстан Республикасы Арбитраж суды Рәисе 2024 елның 14 ноябрендә Россия Федерациясе Президентының 14.11.2024 № 981 Указы белән 6 еллык вәкаләтләр срогына билгеләнде. Ул - Виталий Гыйльметдинов.

Бүген иртән Татарстан Республикасы Рәисе Рөстәм Миңнеханов РФ Югары Суды Рәисе урынбасары – РФ Югары Судының икътисадый бәхәсләр буенча Суд коллегиясе рәисе Юрий Иваненко белән очрашты.

Очрашу Рөстәм Миңнехановның ТР Хөкүмәте Йортындагы эш кабинетында узды. ы.

Бүген төштән соң Татарстан Рәисе Рөстәм Миңнеханов Түбән Кама муниципаль районының Түбән Афанас авылында (Чайка Бистәсе) газ җибәрү тантанасында катнашты.

Чарада «Газпром трансгаз Казан» ҖЧҖ генераль директоры Рөстәм Усманов, Түбән Кама муниципаль районы башлыгы, Түбән Кама шәһәре мэры Рамил Муллин, «Газпром межрегионгаз Казан» АҖ генераль директоры Айдар Таһиров һәм башкалар катнашты.

Бүген Татарстан Рәисе Рөстәм Миңнеханов Молдова Республикасы социалистлар партиясе рәисе Игорь Додон белән очрашты. Очрашу Рөстәм Миңнехановның ТР Хөкүмәте Йортындагы эш кабинетында узды.

Бүгенге вәзгыятьне исәпкә алып, потенциаль хезмәттәшлек мәсьәләләре буенча фикер алыштылар.

Татарстанда 417 мең шәхси һәм 2,5 мең фермер хуҗалыгы 10 айда 112,7 млрд. сумлык тулаем авыл хуҗалыгы продукциясе җитештергән, ягъни барлык категорияләрнең 40% ы. Шәхси һәм фермер хуҗалыклары 610 мең тонна сөт, 81 мең тонна ит, 302 млн. данә йомырка, 881 мең тонна ашлык, 758 мең тонна бәрәңге, 185 мең тонна яшелчә җитештергән.

Мондый мәгълүматларны бүген Татарстан Республикасы Хөкүмәте Йортында узган республика киңәшмәсендә Татарстан Республикасы Премьер-министры урынбасары – Татарстан Республикасы авыл хуҗалыгы һәм азык-төлек министры Марат Җәббаров китерде.

Киңәшмәне барлык муниципаль районнар белән видеоконференцэлемтә режимында Татарстан Рәисе Рөстәм Миңнеханов уздырды.

Бүген Татарстан Рәисе муниципаль берәмлекләр башлыкларына, юнәлеш министрлыклары һәм ведомстволар җитәкчеләренә машина юллары һәм җәяүлеләр зоналарыннан карны вакытында җыярга, күп фатирлы йортларның түбәләренең торышын күзәтергә, гражданнарның кар җыю мәсьәләләре буенча мөрәҗәгатьләренә оператив җавап бирергә кушты.

Татарстанда 2024 елда күп фатирлы йортларны капиталь ремонтлау программасы төгәлләнеп килә. Төзелеш-монтаж һәм сезонлы эшләр тәмамланырга 1 проценттан да кимрәк калган. Бүгенгә эшләр 4 муниципаль берәмлектә 7 йортта алып барыла. Подряд оешмалары тарафыннан соңгы ярты айда файдалануга тапшырылган дүрт муниципалитеттагы 8 объектны да кертеп, 742 йорт тәмамланган. Мондый мәгълүматларны бүген ТР Хөкүмәте Йортында узган республика киңәшмәсендә ТР төзелеш, архитектура һәм торак-коммуналь хуҗалык министры Марат Айзатуллин китерде.

Киңәшмәне барлык муниципаль районнар белән видеоконференцэлемтә режимында Татарстан Рәисе Рөстәм Миңнеханов уздырды.

Бүген Чаллыда орган залында «КАМАЗ»ның 55 еллыгына багышланган тантаналы чара узды. Тантанада Татарстан Рәисе Рөстәм Миңнеханов, РФ Сәнәгать һәм сәүдә министры урынбасары Альберт Кәримов, «КАМАЗ» ГАҖ генераль директоры Сергей Когогин катнашты.

Татарстан Рәисе Рөстәм Миңнеханов Татарстан Республикасы Финанс министрлыгы, Татарстан Республикасы буенча Федераль салым хезмәте идарәсе һәм Татарстан Республикасы буенча Федераль казначылык идарәсенең уртак коллегиясен үткәрде. Утырыш 2024 елда республиканың берләштерелгән бюджетының көтелгән үтәлеше йомгакларына һәм 2025 елга финанс, казначылык һәм салым органнарының бурычларына багышланды. Чара ТР Хөкүмәте Йортында узды. Анда Россия Финанс министры Антон Силуанов, Федераль казначылык җитәкчесе Роман Артюхин һәм Федераль салым хезмәте җитәкчесе урынбасары Виктор Бациев катнашты.
Рәсми Татарстан